रात के तापमान में होगी 1-2 डिग्री की बढ़ोतरी, कहीं- कहीं होगी बूंदाबांदी
पिछले 24 घंटे से यहां मौसम के मिजाज में बदलाव आया है। उत्तरी छग पर द्रोणिका बनी हुई है। वहीं कर्नाटक के केमोरिन इलाके से लेकर रायल सीमा तमिलनाडु से दक्षिणी छग तक ऊपरी वायु में चक्रवात बना हुआ है। इस दोहरे सिस्टम की वजह से बस्तर में नमी आ रही है जिस वजह से बादल कहीं घूप का सिलसिला शुरु हो गया है। मौसम की यह स्थिति अगले 72 घंटे तक रहेगी। इससे बस्तर में कहीं कहीं पर बूंदाबांदी और कुछ जगह पर गरज- चमक की स्थिति रहेगी। हालांकि इस तरह के मौसम के चलते न्यूनतम तापमान में 1-2 डिग्री तक बढ़ोतरी होगी। इससे लोगों को रात को गर्मी का एहसास पड़ेगा। जगदलपुर में रविवार को रात का पारा 19.5 डिग्री और सोमवार को 20.0 डिग्री रिकार्ड किया गया। वहीं अधिकतम तापमान थोड़ा स्थिर रहेगा।
अगले तीन दिन तक बस्तर के ज्यादा तर इलाकों में मौसम नरम-गरम रहेगा। उत्तरी छग पर बनी द्रोणिका और दक्षिण मे उपरी वायु पर बने चक्रवात के सिस्टम तीन दिन बाद जब कमजोर पड़ जाएंगे तो नमी आना बंद हो जाएगी। माना जा रहा है कि होली से पहले 9-10 मार्च तक गर्मी बढ़ जाएगी। इससे दिन के अलावा रात में भी गर्मी का एहसास बढ़ेगा।
सिस्टम हटते ही बदलेगा मौसम शुरू होगी गर्मी
अलग-अलग बने दो सिस्टम बस्तर में मौसम को प्रभावित कर रहे हैं। इनका असर अभी दो-तीन दिन तक रहेगा। जैसे ही ये सिस्टम हट जाएंगे मौसम बदलेगा और गर्मी की शुरुआत होगी। आरके सोरी, सहायक वैज्ञानिक मौसम विज्ञान विभाग
दंतेवाड़ा में दोपहर बाद अंधड़, बूंदाबांदी
दंतेवाड़ा| जिले में सोमवार को दोपहर बाद अचानक मौसम बदला। आसमान में बादल घिर आए और अंधड़ चलने लगा। गरज-चमक के साथ कहीं-कहीं बूंदाबांदी भी हुई। इस बार सितंबर में हुई मानसून की विदाई के बाद पहली बार बेमौसम बारिश हुई है। अंधड़ चलने से आम की फसल को नुकसान पहुंचने की आशंका जताई जा रही है। तेज हवा से आम के बौर झड़ गए और लग चुके छोटे आकार के फलों को भी नुकसान पहुंचा है।
hin_Deva hin_Deva hin_Deva hin_Deva hin_Deva hin_Deva hin_Deva